Fakulti Farmasi, Universiti Malaya

Fakulti Farmasi di Universiti Malaya (UM) (juga dikenali sebagai FFUM, atau FOP UM) mempunyai sejarah yang menarik di mana ia bermula pada tahun 2019 dan merupakan fakulti termuda di UM. Penubuhan fakulti ini adalah hasil daripada keperluan untuk melatih lebih banyak ahli farmasi bagi sektor kesihatan dan industri berkaitan kesihatan di Malaysia. https://pharmacy.um.edu.my/
 Penubuhan dan Perkembangan Awal 
Pada awal penubuhannya, Fakulti Farmasi hanya mempunyai tujuh anggota akademik, termasuk Prof. Yeoh Peng Nam sebagai Ketua Jabatan pertama. Pelajar pertama yang mendaftar adalah seramai 36 orang, dan mereka memulakan pengajian dengan mata pelajaran sains asas seperti fisiologi, anatomi, dan kimia. Dalam tahun-tahun berikutnya, jumlah kemasukan pelajar meningkat secara berperingkat, dengan lebih banyak kursus dan modul ditawarkan untuk memenuhi keperluan pendidikan farmasi yang semakin berkembanghttps://pharmacy.um.edu.my/history
 Pendidikan 
Fakulti ini menawarkan beberapa program pengajian, termasuk:

 Sarjana Muda Farmasi (Kepujian)
 Sarjana Sains dalam bidang berkaitan farmasi
 Doktor Falsafah (PhD) dalam pelbagai bidang berkaitan farmasi dan penyelidikan

 Transformasi 
Sejak penubuhannya, Fakulti Farmasi telah mengalami pertumbuhan yang pesat. Pada tahun 1995 hingga 2019, fakulti ini telah menghasilkan lebih daripada 1200 graduan dalam bidang farmasi. Tempoh pengajian untuk program Sarjana Muda Farmasi telah diperpanjang dari tiga setengah tahun kepada empat tahun untuk memasukkan kursus tambahan di bawah sistem semester.https://pharmacy.um.edu.my/history

 Penyelidikan dan Inovasi 
Fakulti ini juga aktif dalam penyelidikan dalam pelbagai bidang farmasi, termasuk farmakologi dan teknologi farmaseutikal. Penyelidikan yang dijalankan sering kali diterbitkan dalam jurnal-jurnal terkemuka, menunjukkan sumbangan fakulti terhadap perkembangan ilmu pengetahuan dalam bidang ini.

 Pengiktirafan 
Fakulti Farmasi UM telah diiktiraf oleh Lembaga Farmasi Malaysia, menjadikannya salah satu institusi pendidikan farmasi terkemuka di negara ini. Dengan pengiktirafan ini, graduan dari fakulti ini dapat beramal sebagai ahli farmasi dengan memenuhi standard profesional yang ditetapkan.Sehingga kini, Fakulti Farmasi Universiti Malaya terus berusaha untuk menyediakan pendidikan berkualiti tinggi dan menyumbang kepada kemajuan bidang farmasi melalui penyelidikan serta perkhidmatan masyarakat.https://pharmacy.moh.gov.my/ms/entri/senarai-ijazah-farmasi-diiktiraf-lembaga-farmasi-malaysia.html

 Lihat Juga 
 Universiti Malaya
 Fakulti Perubatan, Universiti Malaya
 Fakulti Pergigian, Universiti Malaya
 Fakulti Sains, Universiti Malaya
 Pusat Perubatan Universiti Malaya

 Rujukan 

Kategori:Universiti Malaya